छात्राओं को दिए प्राथमिक उपचार के टिप्स
कुरुक्षेत्र| दयानंदमहिला कॉलेज में रेडक्रास सोसाइटी की ओर से एक दिवसीय प्राथमिक चिकित्सा प्रशिक्षण शिविर लगाया गया। शिविर में मुख्य प्रशिक्षण अधिकारी डॉ. संतोष कुमार डॉ. राजेंद्र सैनी ने प्रतिभागियों को प्राथमिक उपचार के तरीके बताए। डॉ. संतोष कुमार ने छात्राओं को जहर का उपचार, बेहोशी घायल व्यक्तियों को उठाने की विधियों के बारे में विस्तृत जानकारी दी। वहीं डॉ. राजेंद्र सैनी ने छात्राओं को सीपीआर के बारे में, जलने पर उपचार, हड्डी की टूट का उपचार, रक्त को बहने से रोकने के बारे में जानकारी दी। कॉलेज प्राचार्या डॉ. विजयलक्ष्मी सिंह ने कहा कि प्रशिक्षण शिविर की सहायता से हम दुर्घटना ग्रस्त व्यक्ति का अस्पताल पहुंचने से पहले उपचार देकर कई अनमोल जिंदगी बचा सकते हैं।
hin_Deva hin_Deva